Diari Oficial de la Generalitat Valenciana


Sumari del DOGV 4212, del 18-03-2002 (2002/2244)

Informació pública de la Resolució de 21 de desembre de 2001, del director general de Comerç i Consum, per la qual s'aprova la modificació de la tarifa de subministrament domiciliari d'aigua a Canals.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4212

Data del DOGV
:   18-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2244


Organisme emissor
:   Omnium Iberico, SA

Tipus de document
:   Anunci

Informació pública de la Resolució de 21 de desembre de 2001, del director general de Comerç i Consum, per la qual s'aprova la modificació de la tarifa de subministrament domiciliari d'aigua a Canals. [2002/Q2244]
  
Omnium Ibérico, SA, anuncia la Resolució del director general de Comerç i Consum, de data 21 de desembre de 2001, per la qual s'aprova la modificació de la tarifa de subministrament domiciliari d'aigua a Canals.
  
Vist l'expedient tramitat a sol·licitud d'Omnium Ibérico, SA, per a la modificació de tarifa de subministrament domiciliari d'aigua a Canals.
  
Vist que figura incorporat a aquest expedient l'informe favorable del Ple de l'Ajuntament, de data 30 d'octubre de 2001.
  
Vist que pel Gabinet Tècnic de Preus s'emet un informe amb proposta de tarifes, modificades a la baixa i, pels motius que s'indiquen més avant, s'ha pronunciat en igual sentit la Comissió de Preus de la Generalitat Valenciana en la sessió del dia 20 de desembre de 2001.
  
Vist que es considera sobredimensionada la partida de despeses generals, benefici i impostos, per la qual cosa es procedeix a l'ajust i minoració d'aquesta.
  
Atés que del que s'ha exposat i la resta de dades aportades a les actuacions és procedent modificar la tarifa sol·licitada, de conformitat amb les normes dictades a aquest efecte, i que és competència del director general de Comerç i Consum l'adopció d'aquesta resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme, per la Resolució de 4 d'abril de 1991.
  
Vistos el Decret 2.226/1977, de 27 d'agost; l'Ordre del Ministeri de l'Interior, de 30 de setembre de 1977; el Reial Decret 2.695, de 28 d'octubre de 1977, en relació amb el que s'estableix en el Reial Decret 2.310/1982, de 24 de juliol, i decrets a aquest efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i Llei 30/1985, de 2 d'agost, Reial Decret 2.028/1985, de 30 d'octubre, Resolució del conseller d'Indústria, Comerç i Turisme, de 4 d'abril de 1991, i la resta de preceptes de general aplicació, resolc:
  
Autoritzar la tarifa que s'esmenta, per al servei de subministrament domiciliari d'aigua indicat.
  
Tarifa que s'aprova
  
Quota de servei (euros/mes)
  
Aforament l/dia/calibre
  
Fins a 450 Fins a 13 mm 1,280
  
450 a 900 De 15 mm 1,917
  
900 a 1.500 De 20 mm 3,191
  
1.500 a 2.100 De 25 mm 4,472
  
2.100 a 3.000 De 30 mm 6,635
  
3.000 a 6.000 De 40 mm 12,784
  
6.000 a 9.000 De 50 mm 19.178
  
9.000 a 12.000 De 65 mm 25,579
  
12.000 a 15.000 De 80 mm 31,968
  
15.000 a 21.000 De 100 mm 44,751
  
Quota de consum (euro/m3) 0,2250
  
Sobre aquestes tarifes s'aplicarà l'impost sobre el valor afegit d'acord amb el que estableix la Llei 37/1992, de 28 de desembre.
  
Aquesta resolució és definitiva en via administrativa, i contra aquesta s'hi podrà interposar, en el termini de dos mesos, comptadors des de l'endemà de la notificació, un recurs contenciós administratiu davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 12 de febrer de 2002.- El director general: Francisco Pontes Estevan.